GEOMETRiE Auctorum 
Characteres familiae : larvae io, rarius 12 pedibus tantum instructae. — 
Antennae maris modo simplices , modo plus minusve pectinatae ; 
feminae semper setiformes. Palpi inferiores semper occultantes supe- 
riores, villosi , saepius breviores. Alae integrae, minus robustae, pro 
corpore magnae, per quietem horizontales, rarius obtusissime tecti- 
formes vel erectae. 
Si , Noctuarum turbam tractando, non dissimulavimus quantae nobis 
difficultatis fuerit insecta in seriem continuam et naturae consentaneam 
disponere, hic fateri debemus Geometras coordinare nobis longe majoris 
difficultatis opus visum fuisse, et eorum generum quaecumque as- 
sumpsimus aut constituimus in illa sectione , pleraque multo magis 
etiam vacillare superioris familiae Generibus. Ea difficultas, procul 
dubio, tum ex negligentia oritur, quia longo temporis spatio illa in- 
secta minus diligenter a superiorum aetatum auctoribus explorata sunt ; 
tum ex penuria characterum organicorum quos perfecta ostendunt. 
Itaque, postquam multa experti fuimus incassum, et frequenter praeten- 
tavimus , tunc solummodo , nec sine labore , potuimus species in quos- 
dam greges cogere, quos genera nominavimus. Yerum haud potuimus 
communes characteres reperire, ut in illis primarias sectiones, alio 
verbo Tribus, constitueremus. 
DD. Treitschke, Stephens, Curtis, et recentius Duponchel , labores 
synonymiam hujus Heterocerorum partis non mediocriter quidem ex- 
tricaverunt. Sed dicere ne vereamur, eorum virorum ordinationem dun- 
taxat inchoatam et adumbratam rem esse , ut multa desiderentur : nos 
tamen haud confidimus multo majus effecisse. Utilitatem cepimus non 
minus ex collationibus quas illi feliciter invenerunt, quam ex erroribus 
qui (absit verbo invidia) illis exciderunt. Ita opinamur nos universam 
classificationem aliquanto in melius emendavisse, sed noster labor nobis 
tandiu videbitur imperfectus, donec diligenter exploratae metamorphoses 
ejus rationem comprobaverint. 
Animadvertetur etiam , et fortasse aliquis nonnihil mirabitur, nos , 
audaces novatores , omnes species ordinando , quaslibet voces, seu an- 
tennae simplices sint , seu plus minusve pectinatae , syllabis aria unifor- 
miter terminavisse. Quodquidem necessitatem induxit nomina quaedam 
mutandi ; sed rectius omnes Geometrae in consimilem finem desinent , 
ut Pyralides , Tortricides et Tineides. 
12 
